tomron87/hebrew-wikipedia-sentences-corpus huggingface dataset:
במדגם כזה יש משתתפים בודדים המכירים היטב את אוכלוסיית היעד של המחקר ומנסים להעיד בשמה על צרכיה ודעתה.
מדגם כזה מקובל בבדיקת אב טיפוס של ציוד טכנולוגי.
שלושה עד חמישה מומחים לנגישות יכולים למצוא במחקר כזה בעיות בעיצוב המוצר שיפריעו לאנשים עם לקויות להשתמש בציוד.
מדגם מתנדבים פרסום קריאה לנחקרים, בחינם או תמורת תשלום, וקבלת כל הפונים שנמצאים מתאימים למחקר.
לשיטה זו יש חסרונות סטטיסטיים גדולים מזו של דגימת הנוחות משום שקשה לדעת מה הגורמים המטים את הדגימה – החוקר אינו יודע מה גורם לנבדקים לפנות אליו.
במקרה שלא ניתן לנהל את הסקר מרחוק (דואר נייר, דואר אלקטרוני, לינק לאתר אינטרנט, ריאיון בטלפון וכיוצא בזה) שיטה זו גם יקרה יותר מדגימת הנוחות משום שהיא כוללת פרסום מודעות בציבור הרחב ועשויה לכלול נסיעות ארוכות לצורך פגישה עם המשתתפים במחקר.
מקובל להשתמש בשיטה זו רק כשאין ברירה אחרת.
מדגם כדור שלג לאחר פנייה של החוקר ל"מעגל הראשון" של הנדגמים, הם פונים לחבריהם ומפנים אותם לחוקר וכך הלאה.
שיטה זו שימושית במיוחד בחקר תופעות שאינן פומביות, כמו שימוש בסמים.
חסרונה העיקרי הוא שהיא דוגמת רשת חברתית אחת.
מדגם שבו נבחרת, באופן מכוון, קבוצה שדומה במדדים רבים ככל האפשר לאוכלוסייה הכללית סוג זה של מדגם אינו מקובל במחקר והוא משמש לדברים אחרים, כמו הרכבת חבר מושבעים.
במדגם כזה דואגים שאחוז הנשים, בני המיעוטים, העשירים, העניים, הצעירים, הזקנים, המלומדים וכיוצא בזה יהיה דומה ככל האפשר לזה שבאוכלוסייה הכללית.
הרכבת מדגם כזה דורשת מאמץ רב של למידה לעומק של פרטיהם הסוציולוגיים של הרבה מאוד אנשים ויש בה מעט מאוד מקום לאקראיות.
מדגם כזה עשוי בהחלט להיבחר באופן שבו תוצאות הסקר נקבעו מראש והן אינן גילוי מחקרי.
דגימת זיווגים יכולה להיות הסתברותית או לא הסתברותית.
מחקרים המשתמשים בשיטה זו הם בעלי כוח סטטיסטי רב מאשר מחקרים שאינם משתמשים בה, משום שבשיטה זו כל נבדק מושווה לנבדק נוסף אחד, הדומה לו ככל האפשר בתכונות שאינן נחקרות, בניגוד להשוואה כללית של שתי קבוצות מדגם.
דגימה אקראית של זוגות תאומים זהים והשוואתם – מחקרי תאומים – למשל, בסקר לשם הערכת הסיכוי של אדם לחלות במחלה מסוימת, אם התאום הזהה שלו כבר חלה בה.
סקר מסוג זה יכול להעריך עד כמה מחלה מסוימת תלויה בתורשה.
מחקרי תאומים זהים ולא זהים – תאומים לא זהים בכל זאת דומים זה לזה יותר משני אחים, כי הם נולדו באותו יום וגדלו באותם תנאים.
אחים אחרים עשויים להיות שונים יותר, משום שהבכור היה בן יחיד למשך כמה שנים וכיוצא בזה.
בחירה אקראית של אנשים, ועבור כל אחד מהם בוחרים גם קרוב משפחה שלו מדרגה ראשונה (בנו, בתו, אחיו, אחותו, אביו או אמו).
לקרובי משפחה כאלה יש רקע תורשתי דומה בהרבה מאשר לזרים מוחלטים או לזוגות נשואים.
דגימה אקראית של זוגות נשואים והשוואתם.
למשל, השוואת משכורות של נשים וגברים, אם היא נעשית בין זוגות נשואים, מבטלת את ההשפעה של הגורמים הגאוגרפיים והסוציאליים שיש במדגמים אחרים.
כלומר, אם הגברים במדגם כמעט תמיד מרוויחים יותר מהנשים שבו, במדגם זוגות נשואים, אי אפשר לומר שמקום המגורים או הרקע המשפחתי השפיעו על המסקנות, שהרי כל גבר הושווה לאישה שגרה במקום זהה לשלו והיא בת משפחתו.
דגימת אותו אדם פעמיים ליצירת זוג נדגם:
דגימה אקראית של אנשים כלשהם ובדיקת כל אדם פעם אחת לפני טיפול מסוים ופעם שנייה אחרי אותו טיפול.
כל אדם מושווה כך לעצמו לפני הטיפול ולאחריו.
בחירה אקראית של אנשים והשוואת תפקוד יד ימינם לתפקוד יד שמאלם.
זוגות שרירותיים – דגימה של שתי קבוצות אנשים אקראיות והשוואת כל אדם מאחת הקבוצות לזה שהכי דומה לו, סוציולוגית, בקבוצה השנייה.
דגימת זיווגים שאינה אקראית נעשית כאשר קשה למצוא מדגם זיווגים אקראי.
למשל, במקרה שבו אוכלוסיית היעד קטנה.
את תפקוד הידיים אצל אנשים עם שיתוק מוחין מקובל לבדוק במדגם מזווג שבו אנשים שרק אחת מידיהם פגועה.
אצל כל אחד מהם משווים את פעילות היד הפגועה לפעילות היד שאינה פגועה ומסיקים מסקנות על כלל האנשים שידיהם פגועות לעומת כלל האנשים שידיהם אינן פגועות.
דיני המדגמים והעיצובים בישראל שואבים חיותם משתי מערכות חוק.
הראשונה, היא מ, חקיקה שנוצרה בתקופת המנדט הבריטי בשנת 1924 ומאז היא תקפה עד היום, לגבי מדגמים שנרשמו עד לכניסתו לתוקף של חוק העיצובים.
חוק העיצובים החדש לא ביטל את פקודת הפטנטים והמדגמים והוא יצר שתי מערכות חוק אשר פועלות במקביל.
האחת, היא ביחס לעיצובים שנרשמו עד לכניסת החוק לתוקפו, עיצובים אלו נקראים "מדגמים".
השנייה, היא ביחס לעיצובים שנרשמו לאחר כניסת חוק העיצובים לתוקפו (אוגוסט 2018), עיצובים אלו נקראים "עיצובים".
ערך זה דן בנושא המדגמים (להבדיל מעיצובים), בהתאם לפקודה, ומונה כמה מההבדלים בין מדגמים לפי הפקודה משנת 1924 ובין עיצובים לפי חוק העיצובים.
מדגם (design) או עיצוב תעשייתי (industrial design) הוא ענף אחד בעץ דיני הקניין הרוחני, הנועד לספק הגנה לאסתטיקה ולעיצוב החזותי של חפצים שעיצובם אינו נגזר ישירות מהפונקציונליות שלהם.
המדגם מהווה אחת מזכויות הקניין הרוחני המחייבות רישום בלשכת הרשם הטריטוריאלי במדינה, ובמדינת ישראל אצל רשם הפטנטים, המדגמים וסימני המסחר.
עיצוב תעשייתי נועד להגן על צורה או על הרכב של דפוס או של צבע, או על שילוב של דפוס וצבע שהוא בעל ערך אסתטי.
עיצוב תעשייתי יכול להיות גם דפוס דו-ממדי או תלת-ממדי המשמש לייצור מוצר, סחורה תעשייתית או מלאכת יד.
המדגם הוא בעצם אותם קווי דמות, קישוט או עיטור, אשר מיישמים אותם בהקשר למוצר מסוים – הפן העיצובי.
לא מדובר במוצר אחד, אירוע חד פעמי, אלא מוצר המשולב בייצור תעשייתי, אשר תוצאותיו יהיו הרבה יחידות הנושאות אותו עיצוב – הפן התעשייתי.
מגדיר "מדגם", או במקור "סימן אמצאה", כך:
מטרת ההגנה על המדגם הרשום היא לעודד את פיתוח וריבוי העיצובים התעשייתיים.
הזכות הוענקה לאחר תהליך של בחינה ברשות הפטנטים, המדגמים וסימני המסחר, והיא נרשמה בפנקס המדגמים.
הרישום נעשה ביחס לסוג מסוים של מוצרים, דהיינו, אלמנט עיצובי מסוים שפותח יכול להיות מיושם למגוון רחב של מוצרים שונים.
כדי לקבל הגנה, המעצב צריך לרשום את כל קבוצות המוצרים בעלי האלמנט הנ"ל עליהם הוא רוצה להגן.
את הסיווג אליו ניתן לשייך את המדגם ניתן למצוא בתוספת השלישית לתקנות המדגמים [יש 30 סוגים].
לדוגמה: סוג 30 – טיפול בבעלי חיים.
תחת סעיף זה, ניתן לרשום את המדגם בכל הקטגוריות הרשומות בסעיף או באחדות מהן.
ההגנה של המדגם – מגדירים את היקף ההגנה שנותן מדגם רשום שנרשם לפני כניסתו לתוקף של .
(1) עם רישומו של מדגם תהא לבעליו הרשום זכות היוצרים עליו למשך חמש שנים מיום הרישום, בהתחשב עם הוראות הפקודה הזאת.
(2) אם נתבקש הרושם במועד הקבוע ובאופן הקבוע, לפני כלות חמש-השנים הללו, להאריך את מועד זכות היוצרים ושולם המס הקבוע, יאריך הרושם את תקופת זכות היוצרים לחמש שנים נוספות מיום תום חמש השנים הראשונות.
(1) כל עוד קיימת זכות יוצרים באיזה מדגם אסור לשום אדם –
(א) ליחד לצורכי מכירה, את המדגם או כל חיקוי תרמית או חיקוי בולט הימנו לכל חפץ הכלול בסוג סחורה שרשום בו המדגם, חוץ אם יש לו רישיון או רשות בכתב מאת הבעלים הרשומים, ואסור לו לעשות כל דבר כדי לאפשר לו ליחד את המדגם כאמור לעיל; או
(ב) לפרסם סחורה או להציעה למכירה, אם ידע כי יחדו לאותה סחורה מדגם או כל חיקוי הימנו, אם חיקוי מתוך רמאות ואם חיקוי בולט, שלא בהסכמת בעליו הרשום.
חידושים בחוק העיצובים 2017 בהשוואה לפקודת הפטנטים והמדגמים 1924
החוק החדש מאמץ גישה מודרנית להגנה על עיצובים, בהשראת סעיפים מהחקיקה האירופאית והבריטית.
החידושים הבולטים בחוק החדש לעומת פקודת הפטנטים והמדגמים הם:
"מוצר" במקום "חפץ" – החוק החדש מחליף את המונח "חפץ" המופיע בפקודה במונח "מוצר", אשר כולל, בין היתר, גם סימנים גרפיים ותצוגות מסך.
דרישה ל"אופי ייחודי" – החוק החדש מחליף את הדרישה לחידוש או מקוריות בדרישה לחידוש ואופי ייחודי, המתבטא בכך שהרושם הכללי שהוא יוצר אצל 'משתמש מיודע' שונה מהרושם הכללי שיוצר עיצוב אחר שפורסם לפניו.
חידוש גלובלי – הדרישה לחידוש מקומי הוחלפה בדרישה לחידוש גלובלי, כולל פרסום באתרי אינטרנט בינלאומיים הנגישים לציבור הישראלי.
תקופת חסד – פרסום של עיצוב שנעשה במהלך 12 החודשים שקדמו למועד הקובע לא יפגע בדרישת החידוש הדרושה לרישום העיצוב.
עיצוב לא רשום – עיצוב חדש ובעל אופי ייחודי יהיה זכאי להגנה כעיצוב לא רשום, דבר שיעניק לבעליו את הזכות למנוע ייצור לשם שימוש מסחרי, של מוצר נושא עיצוב זהה או עיצוב היוצר אצל המשתמש רושם כללי דומה.
סנקציות: פיצויים בלא הוכחת נזק, ענישה פלילית, עיכוב בידי המכס.
רפובליקת מדגסקר (במלגשית: Repoblikan'i Madagasikara, ; בצרפתית: République de Madagascar, ), בשמה הקודם הרפובליקה המלגשית (במלגשית: Repoblika Malagasy; בצרפתית: République malgache), היא מדינת איים השוכנת ב, מול מוזמביק שבדרום מזרח אפריקה.
המדינה כוללת את האי מדגסקר, שהוא האי הרביעי בגודלו בעולם, וכן מספר רב של איים פריפריים קטנים יותר.
השפות הרשמיות של מדגסקר הן מלגשית וצרפתית.
רוב האוכלוסייה פגנית או משלבת פגניות ונצרות.
לפי ממצאים ארכאולוגיים ממדגסקר, בין 350 לפנה"ס עד 550 לספירה הגיעו למדגסקר עמים אוסטרונזים, בעיקר מהאי בורניאו (Borneo) באינדונזיה שבדרום-מזרח אסיה, כנראה דרך מזרח אפריקה.
עם הזמן נדדו חלק מהמתיישבים לפנים האי כדי להתרחק מהסופות הטרופיות הפוקדות את החופים.
במאה השביעית לספירה מוזכרת מדגסקר לראשונה בהיסטוריה הכתובה כאשר ערבים הקימו נמלי סחר לאורך החוף הצפון-מערבי של מדגסקר.
האירופאי שלזכותו נרשם "גילוי" מדגסקר (1500) הוא הקברניט הפורטוגלי דיוגו דיאש, שראה את האי מספינתו לאחר שזו התפצלה מהצי של פדרו אלוורש קברל שהיה בדרכו להודו (אותו צי מלחמתי גילה קודם לכן את ברזיל).
בסוף המאה ה-17 הקימו הצרפתים נמלי סחר לאורך החוף המזרחי.
בין השנים 1774 ל-1824 שימש האי כבסיס לשודדי ים.
בסוף המאה ה-18 ובתחילת המאה ה-19 הצליחו בני המֶרינה בעיקר בתקופת המלך ראדמה ראשון ובסיוע יועצים בריטים לבסס את שלטונם בחלק ניכר של האי, ובכלל זה בחוף.
ב-1817 נחתם הסכם בין שליט המרינה לבין המושל הבריטי של מאוריציוס.
ההסכם ביטל את סחר העבדים, שהיווה חלק משמעותי מהכלכלה המדגסקרית ובתמורה הבטיחו הבריטים למדגסקר סיוע צבאי וכספי.
בשנת 1884 הסכימו הבריטים להפיכתה של מדגסקר למדינת חסות צרפתית, כחלק מתוכנית כוללת לחלוקה מחדש של האזור בין המעצמות האירופיות, שבמסגרתה זנזיבר (במאה ה-21, חלק מטנזניה) הועברה לידי הבריטים.
בהתאם לכך דרשה צרפת ממלכת מדגסקר להיכנע תחת שלטון צרפת.
בתחילה ניסתה מלכת מדגסקר לסרב, אולם לבסוף הסכימה לברית עם צרפת על פיה נמצאת האי תחת חסות צרפת.
בשנת 1894 התמרדו תושבי מדגסקר נגד השלטון הצרפתי, בתקווה שאנגליה תבוא לעזרתם או שמסיבה אחרת הצרפתים לא יטרחו לדכא את המרד.
אולם הצרפתים יצאו לקרב וביולי 1895 השיגו ניצחון גדול על המורדים.
ב-1895–1896 הצרפתים כבשו את האי סופית והדיחו את מלכת המרינה האחרונה, רנוואלונה השלישית, מכיסאה והקימו את קולוניית מדגסקר.
בתקופת השואה העלו הנאצים את תוכנית מדגסקר, שלא התממשה, לגירוש יהודי אירופה לאי.
כאשר צרפת נכנעה לפני גרמניה הנאצית, מדגסקר נשלטה בידי מושל שנותר נאמן לממשלת וישי.
בפברואר 1942, בעקבות נפילת סינגפור בקרב סינגפור, עלה חשש בקרב בעלות הברית שמושל מדגסקר יאפשר ליפנים לפעול מהאי.
בעקבות זאת דרשה ארצות הברית מממשלת וישי התחייבות בכתב שיגנו על האי מפני כל ניסיון פלישה וממשלת וישי נענתה לדרישה.
אולם באפריל 1942 הורעו היחסים בין ממשלת וישי ובנות הברית, לאחר שאוניות צרפתיות הועברו ליפנים.
מושל מדגסקר הדיח את נאמני דה גול ממשרות בכירות באי, הגם שנטען שרוב התושבים היו מנאמני דה גול.
בחמישה במאי 1942 הבריטים תקפו את נמל דייגו סוארז וכבשו אותו עד השביעי לחודש (מבצע Ironclad), כדי למנוע מהיפנים לכבשו.
בהמשך מאי 1942 הודיעו בעלות הברית על העברת האי לידי כוחות צרפת החופשית של דה-גול.
אולם בפועל רוב האי נותר בידי המושל מטעם ממשלת וישי.
בתחילת יוני נעשתה פעולה לטיהור האי, אך גם היא לא סלקה מהאי את השליטה של וישי.
בסוף יוני 1942 עלה אל האי כוח של צבא דרום אפריקה.
בספטמבר 1942 חודשה הלחימה וכוחות הברית התקדמו לכיוון הבירה תוך שהם כבשו את אמבניה ומאיונגה.
ב-16 בספטמבר 1942 ביקש מושל האי לפתוח במשא ומתן על מסירת האי לידי הבריטים, אולם הוא דחה את תנאי הפסקת האש שהוצעו לו והלחימה נמשכה.
ב-24 בספטמבר 1942 נכנסו כוחות הברית לבירת מדגסקר והמושל הצרפתי מטעם וישי נמלט לפיאנארנצוה, בדרום האי, ממנה המשיך את הלחימה.
פיאנארנצוה נכבשה ב-30 באוקטובר 1942 והלחימה נמשכה עד 8 בנובמבר 1942. מושל האי מטעם וישי נעצר והובא לדרום אפריקה.
ב-26 ביוני 1960 זכתה מדגסקר לעצמאות מלאה ונקראה "הרפובליקה המלגשית".
בספטמבר-אוקטובר 2025 אירע גל הפגנות במדגסקר.
באוקטובר 2025 הפילו לוחמי CAPSAT בהפיכה צבאית את ממשלת מדגסקר.
הצבא השתלט על השלטון וקולונל מייקל רנדראנירינה, מפקד ה-CAPSAT, מונה לנשיא זמני.
מזכ"ל האו"ם אנטוניו גוטרש אמר כי הוא "מודאג מאוד משינוי השלטון הלא-חוקתי".
הוא קרא לכל הצדדים "לפעול יחד כדי להגיע לפתרון של שלום למשבר המתמשך ולשורשיו".
גם באיחוד האפריקני גינו את ההפיכה והודיעו אמש על השעיית מדגסקר מהארגון – כפי שפעלו ביחס למדינות אפריקניות נוספות שבהן התרחשו בשנים האחרונות הפיכות צבאיות, ובהן מאלי, בורקינה פאסו וגינאה.
להשעיית מדגסקר מהארגון בן 55 המדינות עשויות להיות השלכות מדיניות משמעותיות, ובהן בידוד השלטון הצבאי החדש, כשברקע מצבה הכלכלי הרעוע של מדגסקר.
פיליבר ציראנאנה (Tsiranana), נשיאה הראשון של מדגסקר, נבחר לנשיא ב-1960 בראש המפלגה הסוציאל-דמוקרטית.
הוא התפטר מתפקידו במאי 1972, בתגובה להפגנות המוניות נגד ממשלתו והעביר את השלטון לידי הצבא.
ב-1975 הוחזר השלטון האזרחי, ודידיה רצירקה (Ratsiraka) מונה לנשיא.
ב-1976 שונה שם המדינה מ"הרפובליקה המלגשית" למדגסקר.
רצירקה עמד בראש משטר סוציאליסטי, שניהל מדיניות של הלאמה ויצר מדינה ריכוזית מאוד.
רצירקה הגביל את האופוזיציה ולא התיר לעיתונות לבקר את מהלכיו.
הוא נבחר מחדש ב-1982 ושוב ב-1989. לאור התדרדרות המצב הכלכלי בתחילת כהונתו השלישית, ערך רצירקה רפורמות כלכליות, שבמסגרתן הפכה הכלכלה לליברלית יותר.
רפורמות אלה לוו ברפורמה פוליטית, שביטלה את הצנזורה על העיתונות ואישרה את הקמתן של מפלגות נוספות.
כוחה של האופוזיציה התגבר ורצירקה אולץ להתפטר ב-31 באוקטובר 1991. ב-1992 אושרה במשאל עם חוקה חדשה, ובבחירות שנערכו ב-1993 נוצח רצירקה בידי אלבר זאפי (Zafy), ממנהיגי האופוזיציה.
ב-1996 הפרלמנט הדיח את זאפי מתפקידו.
בבחירות שנערכו ב-1997 התמודדו שוב רצירקה וזאפי, והפעם ניצח רצירקה, שעם כניסתו לתפקיד הצליח להעביר חוקה חדשה שמעניקה סמכויות נרחבות לנשיא.
בבחירות 2001 התמודד מול רצירקה מרק רבלומננה (Ravalomanana).
שני המועמדים טענו לניצחון בבחירות והתפתח משבר פוליטי שכמעט הגיע לידי מלחמת אזרחים, עד שביולי 2002 רצירקה ותומכיו גלו לצרפת והותירו את הנשיאות בידי רבלומננה.
ארבע שנים מאוחר יותר ניצח רבלומננה שוב בבחירות, אף על פי ששני מועמדי אופוזיציה עתרו נגד חוקיותן.
בשנת 2010 אומצה חוקה חדשה במשאל עם, שתמכה במבנה הדמוקרטי והרב-מפלגתי שנקבע בחוקה הקודמת.
הרי רג'אונרימאמפיאנינה הוכרז כמנצח בבחירות לנשיאות 2013, אותן ראתה הקהילה הבינלאומית כהוגנות ושקופות.
בשנת 2018 נבחר אנדרי רג'ואלינה לנשיא לאחר מחלוקת מול יריבו.
הפגנות פרצו ברחבי המדינה ב-25 בספטמבר 2025 על רקע מחסור במים ובחשמל, ואלה התפתחו במהירות להתקוממות נרחבת יותר.
הבית התחתון בפרלמנט הצביע בעד הדחת רג'ואלינה והצבא תפס את השלטון.
קולונל מישל רנדריאנירינה, שליטה החדש של מדגסקר, הצהיר כי הצבא ימשול במשך כשנתיים לצד ממשלה אזרחית זמנית, שלאחריה ייערכו בחירות כלליות.
הכוחות המזוינים של מדגסקר הוא הצבא הלאומי של מדגסקר.
הוא כולל שלוש זרועות עיקריות, ובהן (נכון ל-2012) צבא היבשה שמונה כ-12,000 חיילים, 500 חיילים בצי ו-500 חיילים בחיל האוויר.
בנוסף קיימות יחידות עזר כגון הז'נדרמנים.
מדגסקר מחולקת ל-22 אזורים שבנוסף מחולקים ל-119 מחוזות ו-1,579 קומונות.
מדגסקר שייכת לקבוצת המדינות הפחות מפותחות, על פי האו"ם.
הכלכלה מתבססת על תיירות אקולוגית וחקלאות, בשילוב עם השקעות גבוהות יותר בחינוך ובריאות, הם מרכיבים מרכזיים של אסטרטגיית הפיתוח של מדגסקר.
השקעות אלה הניבו צמיחה כלכלית משמעותית, אך ההטבות לא היו מפוזרות באופן שווה בכל שכבות האוכלוסייה, מה שגרם למתחים של הגדלת עלות החיים מאידך ועל ירידה ברמת החיים בקרב העניים ובכמה חלקים ממעמד הביניים.
נכון לשנת 2017, נחלשה הכלכלה עקב המשבר הפוליטי שהתקיים בין השנים 2009–2013, ואיכות החיים נותרה נמוכה עבור רוב האוכלוסייה.
הבנק המרכזי של מדגסקר אחראי לכלכלה הפוליטית של המדינה.
במדינה פועלים כ-80 שדות תעופה.
חלקם כמו שדה התעופה פאסנה בנוסי בה מדגסקר פותחו לצורכי תיירות לאי סמוך.
החקלאות מעסיקה כ-80% מתושבי מדגסקר.
מדגסקר מייצאת ניקל גולמי בהיקף של 929 מיליון דולר.
כ-70% מהווניל בעולם גדל במדגסקר.
היקף היצוא נכון ל-2022 עומד על כ-580 מיליון דולר.
בשנת 1985 השיקה חברת קוקה-קולה טעם חדש, שבו לא היה שימוש בתמצית וניל.
בעקבות כך קרסה כלכלת מדגסקר, והתאוששה מהמשבר רק כאשר הטעם החדש נכשל, והווניל הוחזר לשימוש, כחלק מרכיבי המשקה.
מדגסקר היא האי ה-4 בגודלו בעולם והמדינה ה-47 בגודלה בעולם.
המדינה שוכנת בין קווי הרוחב 12 דרום ו-25 דרום, וקווי האורך 44 מזרח ו-50 מזרח.
במדגסקר 3 רכסי הרים מרכזיים: הרי צרטננה (Tsaratanana) בצפון, הרי אנקרטה (Ankaratra) שבמרכז, והרי אנדינגיטרה שבדרום.
לאורך החוף המזרחי מתפתל חלק ניכר מיער השפלה הטרופי הנותר של האי.
על פי תאוריית טקטוניקת הלוחות, האי מדגסקר היה שייך ליבשת גונדוונה, שנפרדה מתת היבשת ההודית לפני כ-88 מיליון שנה.
במשך כ-65 מיליון שנה היה האי מדגסקר אי מבודד וכך התפתחה במדגסקר פאונה הכוללת מיני בעלי חיים אנדמיים גדולים.
חלק מבעלי החיים במדגסקר התפתחו במהלך התקופה שמאז היפרדות מדגסקר מהודו ואינם מצויים באסיה או באפריקה, וחלקם מינים שחצו מאוחר יותר את מצר מוזמביק מאפריקה אל האי.
מעל 90% מחיות הבר באי מדגסקר אנדמיות לאי.
בעלי החיים באי מדגסקר ממלאים נישות אקולוגיות שונות.
במאה הרביעית לספירה הגיע האדם למדגסקר ומאז נכחדו בעלי חיים אנדמיים רבים שהתקיימו במדגסקר.
בני האדם ביראו יערות, הכניסו למדגסקר בעלי חיים פולשים ופגעו בחלק מבעלי החיים המקומיים.
בין בעלי החיים האנדמים שנכחדו: עופות הפיל, 3 מיני היפופוטמים קטנים המשתייכים לשני סוגים (היפופוטם מלגשי גמדי, היפופוטם לאלומנה והיפו מלגשי ננסי), צבי ענק ולמורים גדולים.
במדגסקר עדיין מצויים בעלי חיים רבים ומרבית המינים באי אנדמיים לאי.
מדגסקר הוא אתר תיירות אקולוגית ובו יותר מ-50 פארקים לאומיים ושמורות.
בין השנים 1999–2010 נערכו במדגסקר סקרים אקולוגיים ונמצאו למעלה מ-615 מיני אורגניזמים חדשים: 41 יונקים, 385 מיני צמחים, 69 דו-חיים, 61 זוחלים, 17 דגים ו-42 חסרי חוליות.
בעלי חיים אנדמיים בולטים הם מיני הלמוריים, האיי-איי, הטנרק המצוי (יונק קטן ואוכל חרקים מקומי), מיני זיקיות, והפוסה, שהוא טורף-העל המקומי.
במדגסקר חיי מספר מיני עופות לרבות מיני מסיטיים, כחלים קרקעיים ווונגיים והעוף קורול.
חלק מהמינים מצויים בסכנת הכחדה.
האי מדגסקר היה ככל הנראה לא מיושב עד הגעת המתיישבים הראשונים מדרום-מזרח אסיה במאה הרביעית לספירה.
היו אלה דוברי השפות האוסטרונזיות והשפה המלגשית הנוכחית שייכת אף היא למשפחת השפות האוסטרונזיות.
האוכלוסייה השחורה היא מאוחרת יחסית ובשנות האלפיים, רוב תושבי מדגסקר הם בני תערובת של אוסטרונזים ושחורים אפריקאים.
תושבי האזורים הגבוהים במרכז האי, כגון בני מרינה מתאפיינים בתווי פנים אסיאתיים (כמו רוב האינדונזים והמלזים) ואילו תושבי אזור החוף (côtiers) הם בעיקר ממוצא אפריקאי עם השפעות אוסטרונזיות וכן ערביות, הודיות ואירופאיות.
במאה הרביעית לספירה הגיעו למדגסקר מתיישבים מדרום-מזרח אסיה והם היו דוברי שפות אוסטרונזיות.
דיאלקטים של מלגשית - שפה ממשפחת השפות האוסטרונזיות - מדוברים על ידי רובם המכריע של תושבי מדגסקר כשפת אם.
הצרפתית היא שפה רשמית לצד המלגשית ורבים מתושבי מדגסקר דוברים צרפתיתי כשפה שנייה.
צאצאי המהגרים מהודו למדגסקר הם דוברי הינדי וגוג'ראטי כשפת אם.
כמחצית מתושבי האי מאמינים באמונות פגניות מקומיות, וכמחצית מאמינים בנצרות.
כמו מקומות רבים בעולם, גם במדגסקר יש שילוב של האמונות וקיום טקסים משולבים של פגניות ונצרות.
כ-7% מתושבי מדגסקר מאמינים באסלאם (בעיקר בחלק הצפון מזרחי של האי) ועוד מספר אחוזים מאמינים בהינדואיזם.
מדגם לא מייצג הוא כשל לוגי מסוג שגיאות דגימה, השייך לקבוצת כשלי היקש בו מגיעים למסקנה היקשית על בסיס מקרים שאינם מגוונים מספיק כדי לייצג את הקבוצה שביחס אליה מסיקים מסקנות.
כשל זה שונה מכשל הכללה חפוזה, משום שכאן הדגימה עשויה להיות גדולה מספיק, אך עדיין לא מייצגת את הקבוצה הכוללת.
"אם לשפוט על פי האנשים שמצלצלים לתוכנית של נתן זהבי, רוב הישראלים אוהבים לזכות בעלבונות."
"המכוניות האמריקניות בנויות היטב ושורדות לאורך זמן.
במדגם של מכוניות שנערך באזור באר שבע התגלה כי המכוניות האמריקניות לא סבלו מבעיות חלודה או פגעי מזג אוויר גם אחרי כמה שנים של שימוש." (הבעיה כאן היא שאקלים מדברי יבש ממתן במידה משמעותית את השחיקה וההחלדה.
ההשוואה צריכה להיערך גם במקומות שהתנאים בהם אחרים.)
מדגסקר הוא סרט קולנוע קומי אמריקאי בהנפשה ממוחשבת מבית דרימוורקס הנפשה, שיצא לאקרנים בשנת 2005. הסרט בוים על ידי אריק דארנל וטום מקגראת'; תסריטו נכתב על ידי מארק ברטון, בילי פרוליק, אריק דארנל, טום מקגראת'; והוא הופק על ידי מיירלי סוריה.
עלילת הסרט עוקבת אחר ארבע חיות מגן חיות ניו יורקי, המובלות באופן לא צפוי למדגסקר.
את ארבע החיות, אלכס, מרטי, מלמן וגלוריה, מדבבים בן סטילר, כריס רוק, דייוויד שווימר וג'יידה פינקט סמית' בהתאמה.
הסרט היה להצלחה קופתית גדולה עם הכנסות של $532,680,671 (הסרט השישי ברווחיותו בשנת 2005) והועמד לשישה פרסי אנני, ביניהם הסרט הטוב ביותר, האפקטים הטובים ביותר, הסטוריבורד הטוב ביותר, עיצוב הדמות הטוב ביותר, הפסקול הטוב ביותר והעיצוב הטוב ביותר.
בנוסף, הועמד להכללה בקטגוריית סרטי האנימציה ברשימת "מאה שנים...
עשרת הגדולים" של מכון הסרטים האמריקאי.
אלכס האריה הוא מלך הג'ונגל העירוני בגן החיות בסנטרל פארק בניו יורק.
הוא וחבריו הטובים מרטי הזברה, מלמן הג'ירף, וגלוריה ההיפופוטמית נחשבים לפופולריים של גן החיות שמתעורר לחיים בלילה, כשהפארק נסגר למבקרים.
על אף שהם מבלים את כל חייהם מאחורי הסורגים הם מאושרים בחלקם, נהנים מארוחות פאר, מנופי הפארק ומחיבת המבקרים.
אבל כאשר מגיע יום הולדתו העשירי של מרטי, החברים מנסים לחגוג עמו אך הוא נשאר מדוכדך ומחליט לגלות את העולם שמחוץ לגן החיות.
מרטי מצליח לברוח בעזרת הפינגווינים, ושלושת החברים שנותרו מאחור מגלים שהוא נעדר ומחליטים לצאת למצוא אותו.
השלושה מצליחים לאתר את מרטי בתחנת גרנד סנטרל, אבל לפני שהם מספיקים לעלות על רכבת בחזרה לגן החיות הם נתפסים.
חברי ארגונים למען זכויות בעלי החיים מחליטים לשחרר אותם לחופשי ולשלוח אותם לג'ונגל, וכך מוצאת החבורה את עצמה באוניה השטה היישר אל הסוואנה שבאפריקה.
כשהפינגווינים הלהוטים מחבלים באוניה כדי להגיע דווקא לאנטארקטיקה, אלכס, מרטי, מלמן וגלוריה נסחפים לחוף האקזוטי של מדגסקר.
בעלי החיים הניו-יורקרים שרגילים לחיי הרוגע והמפנקים של גן החיות בניו יורק, מנסים להסתדר בטבע הפראי ועוברים הרפתקאות שונות.
כאשר אלכס מתחיל להיות רעב חבריו מגלים שלמעשה אריה בטבע הוא חיית פרא ואלכס ראה את כל הסובבים אותו כאומצות בשר.
המלך ג'וליאן ניצל את זה שאלכס הוא אריה כדי שהפוסות (מין טורף אנדמי למדגסקר שמזונו העיקרי הוא למורים) לא יתקרבו אליהם.
למרות מעשיו של אלכס, מרטי נותן באלכס אמון ומעודד אותו אך הפוסות ניסו לתפוס את מרטי, לבסוף אלכס מציל את המצב ומבריח את הפוסות.
לקראת סוף הסרט אלכס אוכל דג ובכך הוא נרגע.
החבורה עולה לאונייה של הפינגווינים.
פרייבט אומר לסקיפר אם הם יודעים שהמנוע לא פועל, וסקיפר מעדיף שהם לא ידעו את זה ולכן מבינים מפה שהחיות נשארות במדגסקר עד הסרט הבא.
באתר Rotten Tomatoes קיבל הסרט ציון של 55% המבוסס על 185 חוות דעת עם דירוג ממוצע של 6.1/10. באתר Metacritic קיבל הסרט ציון של 57 מתוך 100 המבוסס על 168 חוות דעת.
מבקר הקולנוע המוערך רוג'ר איברט נתן לסרט שניים וחצי כוכבים מתוך שלושה וכתב על הסרט כי הוא .
גם בישראל זכה הסרט לביקורות מעורבות.
באתר יעל מבקרת בקולנוע קיבל הסרט שלושה כוכבים ונכתב עליו כי .
באתר עין הדג נכתב על הסרט כי .
הסרט היה להצלחה גדולה בקופות.
נכון ליוני 2014 הסרט הוא התשיעי ברווחיותו של דרימוורקס אנימציות אחרי "שרק 2", "שרק השלישי", "שרק לנצח", "מדגסקר 3: מקרקסים את אירופה", "קונג פו פנדה 2", "קונג פו פנדה", "מדגסקר 2", "הקרודים" ו"החתול של שרק".
פרס קטגוריה מועמד / זוכה תוצאה מאה שנים...
לאור הצלחת הסרט הופץ ב-7 בנובמבר 2008 סרט המשך בשם "מדגסקר 2: הבריחה לאפריקה".
עלילת הסרט עקבה אחר מעלילות אלכס, מרטי, מלמן וגלוריה לאחר שהם חוזרים לאפריקה תוך כדי שאלכס מוצא את אביו.
הסרט זכה להצלחה וגרף בקופות $602,308,178, סכום גבוה יותר מהסרט המקורי.
לאחר שגם הסרט השני צלח הודיעו דרימוורקס כי בכוונתם להפיק גם סרט שלישי בסדרה, הסרט הופץ ב-8 ביוני 2012 בשם "מדגסקר 3: מקרקסים את אירופה".
עלילת הסרט עוקבת מעלילות אלכס, מרטי, מלמן וגלוריה לאחר הצטרפותם לקרקס.
הסרט זכה להצלחה וגרף בקופות $746,921,274, סכום הגבוה יותר משני הסרטים האחרים.
ב-2011 הודיעו דרימוורקס כי בכוונתם להפיק סרט סולו לדמויות הפינגווינים מהסרט, ביולי 2012 הוכרז בכנס קומיקון כי הסרט יצא בשלהי 2015. בספטמבר 2012 נודע כי הסרט יופץ ב-27 במרץ 2015 אם כי במאי 2014 הוקדמה הפצת הסרט ל-26 בנובמבר 2014.
מדברית עינונית (שם מדעי: Mesalina guttulata) היא אחת הלטאות של ארץ ישראל ושייכת למשפחת לטאיים.
אורך מדברית עינונית הוא עד 18 ס"מ (כולל הזנב).
נפוצה בחבל המדברי ובספר המדבר, מכאן נגזר השם העברי של הסוג מדברית.
צבעה הוא בגוני חום ואפור, והגב מגובב בכתמים עגלגלים, קטנים ובהירים, בחלקם דמויי עיניים קטנות ומכאן נגזר השם העברי של המין.
לעיתים נוצרות מספר שורות (לרוב 6) על ידי הכתמים, שחלקן מגיעות עד הרגליים.
מאפיין של הסוג מדברית הוא צורתו של האף.
ישנן שתי התרחבויות, מעין תפיחות על האף, כאשר על כל אחת מהן יש נחיר.
המדברית ניזונה מחרקים ומשאר פרוקי רגליים קטנים.
בשעות הבלתי נסבלות בקיץ מקפידה המדברית לשהות במקום מסתור מהשמש, כגון מתחת לאבנים, בתוך מחילה וכדומה.
מדברית עינונית איננה מצויה בחולות אלא רק בבתי גידול סלעיים בחבל המדברי ובספר המדבר - דרום בקעת הירדן, ככר ים המלח, מדבר שומרון, מדבר יהודה, הנגב, הערבה, הרי אילת וכן בחצי האי ערב, חצי האי סיני ומדבר סהרה.
בנגב ובדרום מישור החוף ניתן למצוא מין קרוב אליה, מדברית פסים (שם מדעי: Mesalina olivieri) על קרקעות של חולות מיוצבים (לא נודדים) ולס.
הנקבה מטילה בקיץ 2-4ביצים פעם או פעמים בשנה.
הצעירים בוקעים אחרי 5-7שבועות ואורכם 5 סנטימטרים.
אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 111-112
מדגסקר 2: הבריחה לאפריקה הוא סרט קולנוע קומי אמריקאי בהנפשה ממוחשבת של דרימוורקס הנפשה מ-2008. הסרט בוים על ידי אריק דארנל וטום מקגראת'; תסריטו נכתב על ידי אריק דארנל, טום מקגראת' ואיתן כהן; והופק על ידי מיירלי סוריה ומארק סוויפט.
את אלכס, מרטי, מלמן וגלוריה מדבבים בן סטילר, כריס רוק, דייוויד שווימר וג'יידה פינקט סמית' בהתאמה.
הסרט היה להצלחה קופתית גדולה עם הכנסות של 602,308,178 דולרים (הכנסות גבוהות יותר מהסרט הקודם לו), בנוסף לכך הוא דורג כסרט השישי ברווחיותו בשנת 2008; הסרט היה גם להצלחה ביקורתית גדולה.
הסרט זכה בפרס בחירת הילדים של ניקלודיאון לסרט האנימציה האהוב ביותר.
לסרט הייתה פרימיירה בארץ אליה הגיעו בן סטילר (אלכס האריה), כריס רוק (מרטי הזברה), ג'יידה פינקט סמית' (גלוריה ההיפופוטמית) ומנכ"ל דרימוורקס הנפשה דאז ג'פרי קצנברג, לצד המדבבים הישראליים ובמאי הדיבוב שרון כהן, שנערכה בגלובוס מקס נתניה בתאריך 22 בנובמבר 2008
הסרט מתחיל באפריקה, בה אלכס, כשהוא עדיין גור אריות משחק עם אביו זובא בסוואנה.
ברגע שזובא מפנה את גבו לרגע כדי להילחם במקונגה, מתחרו על השליטה בטריטוריה, ציידים חוטפים את אלכס וכולאים אותו בקופסה המושמת על משאית.
כשזובא ראה את הנעשה, הוא רודף אחר המשאית במטרה להחזיר את אלכס, אך ללא הצלחה.
זובא אף נפגע באוזנו על ידי צייד שניסה לירות בו.
לאחר שהפינגווינים תיקנו את המטוס הישן, הטיסה הראשונה של "פינגווין תעופה" (כך כינו אותה הפינגווינים) ממריאה.
המטוס מצליח לטוס במשך פרק זמן קצר מהמתוכנן, עד להתרסקותו בערבות אפריקה.
באפריקה פוגשים הדיירים לשעבר של גן החיות הניו יורקי לראשונה בחייהם את בני מינם החיים בטבע.
נוסף על כך, אלכס מוצא את אביו ואת אימו, אך האריה מקונגה רוצה לגרום לסילוקו של אלכס.
אבל אז, כשאלכס והוריו, גלוריה, מלמן, ומרטי מגלים שמקונגה האריה מנסה לסלק אותם, הם מחליטים להיאבק בו.
לאחר מכן, אלכס נאבק במקונגה האריה ומביס אותו, אחר כך אביו של אלכס מחליט לסלק את מקונגה מאפריקה.
הסרט מסתיים בכך שעד שהפינגווינים מסיימים לתקן את המטוס, החיות עוברות מסע ארוך ומרגש.
לבסוף המטוס מוכן והקבוצה מתכוננת להמראה הבאה.
דמותהערות מדבב/ת בגרסה המקורית מדבב/ת בגרסה העברית אלכס האריההגיבור הראשי של הסרט.
באתר Rotten Tomatoes קיבל הסרט ציון של 64% המבוסס על 150 חוות דעת עם דירוג ממוצע של 5.9/10. באתר Metacritic קיבל הסרט ציון של 61 מתוך 100 המבוסס על 108 חוות דעת.
מייקל פיליפס מעיתון השיקגו טריביון כתב על הסרט כי .
רוג'ר איברט מעיתון השיקגו סאן-טיימס נתן לסרט שלושה כוכבים וכתב כי .
גרייבנוס אמר כי עלילת הסרט דומה לשל מלך האריות, ג'ו נגד הר הגעש ותזיזו ת'רגליים.
הסרט היה להצלחה קופתית גדולה.
ביום הראשון להקרנותיו בצפון אמריקה גרף הסרט $17,555,027 מ-4,056 בתי קולנוע.
בניגוד לסרט הראשון בסדרה, סרט זה הועמד לשני פרסים בלבד וזכה רק באחד מהם.
פרס קטגוריה תוצאה פרסי בחירת המבקרים והסרט המונפש הטוב ביותר Kids' Choice Awards סרט האנימציה האהוב ביותר
לאחר שגם סרט זה צלח הודיעו דרימוורקס כי בכוונתם להפיק גם סרט שלישי בסדרה, הסרט הופץ ב-8 ביוני 2012 בשם "מדגסקר 3: מקרקסים את אירופה".
הסרט זכה להצלחה וגרף בקופות $746,921,274, סכום הגבוהה יותר מהסרט המקורי והסרט הנוכחי.
|שם בשפת המקור=באוזבקית: Qizilqumבקזחית: Қызылқұм
}}מדבר קיזילקום (באוזבקית: Qizilqum, בקזחית: Қызылқұм''') הוא המדבר ה-15 בגודלו בכדור הארץ.
פירוש השם בקזחית ובאוזבקית הוא "חול אדום".
המדבר נמצא במרכז אסיה, בין הנהרות אמו דריה וסיר דריה, דרומית-מזרחית לים ארל, ומחולק בין אוזבקיסטן, קזחסטן וטורקמניסטן.
באזור שקעים והרים רבים, והגובה הממוצע הוא 300 מטר מעל גובה פני הים.
רוב פני השטח מכוסים בדיונות חול.
באזור יש נאות מדבר רבים, בנוסף לנהרות שלצידם שוכנים רוב היישובים החקלאיים.
האוכלוסייה המקומית משתמשת במרעים הרחבים שבמדבר לרעיית צאן.
במדבר אוצרות טבע רבים כמו: זהב, אורניום, נחושת, אלומיניום, כסף, גז טבעי ונפט.
הפיתוח של מכרה הזהב הידוע ביותר, בעיירה מורונטאו, התחיל בשנות ה-70.
מדבר שומרון הוא אזור גאוגרפי ייחודי, השוכן במזרח השומרון.
הוא מהווה "גשר" בין הרי הגלבוע ומדבר יהודה, ומאפשר לבעלי חיים האופייניים למדבר יהודה להגיע אל מורדות הגלבוע.
מדבר שומרון מקביל בתכונותיו למדבר יהודה, אך בעוד גבולותיו של האחרון ברורים למדי, הרי שגבולות מדבר שומרון קשים להגדרה.
מדבר שומרון שוכן במזרח שומרון, באזור שלפי המקרא התנחלו השבטים אפרים ומנשה.
גבולו המזרחי הוא בהעתק שבבקעת הירדן, בקו היישובים פצאל, משואה, ארגמן ומחולה.
גבולו המערבי של המדבר הוא בקו יישובי השוליים המזרחיים של במת ההר, בנקודה בה הופך הנוף לצחיח ומדברי.
זהו גבול "גמיש", שכן בשנים גשומות הגבול זז מזרחה; מקובל לזהות את גבולותיו הצפוניים של מדבר שומרון בהרי הגלבוע, אך הגבול שם אינו ברור, שכן ניתן לכלול במדבר שומרון גם חלק מהשיפולים הדרום-מזרחיים של הגלבוע, המתאימים לאופי השומרון.
גבולו הדרומי של מדבר שומרון הוא הקשה ביותר להגדרה: יש הרואים בנחל פרת את הגבול הדרומי בין מדבר יהודה למדבר שומרון, אך מקובל גם לזהות את ואדי עוג'ה כגבול בין מדבריות אלו.
חוסר הבהירות בנוגע לגבולותיו המזרחיים של מדבר שומרון גורם לבלבול בינו לבין בקעת הירדן, עד כי רבים טועים לזהות, למשל, את כביש אלון המוביל לסרטבא ולמעלה אפרים כחלק מבקעת הירדן.
יישובים כמו מכורה, גתית או בקעות מסונפים למועצה האזורית בקעת הירדן, אף על פי שהם שוכנים מבחינה גאולוגית וגאוגרפית במדבר שומרון.
הסיבה לכך היא תנאי הטופוגרפיה של האזור, השונים מהותית מאלו שבמדבר יהודה: בעוד שמדבר יהודה תחום בקו מצוק ההעתקים "הנופל" באופן ברור מגובה כמה מאות מטרים לבקעת ים המלח, הרי שירידתו של מדבר שומרון לעבר בקעת הירדן הדרגתית יותר.
הגבול בין מדבר שומרון ובקעת הירדן אינו ברור וחד כמו זה שבמדבר יהודה; חלקו הדרומי של מדבר שומרון משתרע בין אזור כוכב השחר עד לדומא ומצפה אלון ויורד בתלילות מזרחה.
ממנו וצפונה חוצים כמה עמקי תלם (כמו ואדי אפג'ם ובקעת גיתית, ועמק התלם בין קמר תרצה לקער סרטבא), היוצרים רצף טופוגרפי מתון.
בשל כך מיטשטשת ההפרדה בין בקעת הירדן הצחיחה, לבין מדבר שומרון שגם נופו צחיח.
גם גבולו הדרומי של מדבר השומרון אינו ברור: מצוק ההעתקים נפסק מצפון ליריחו בוואדי מכוך, אשר בינו ובין ואדי עוג'ה גולשות שכבות הסלע (לעיתים בתלילות רבה מאד) מזרחה, ויוצרות אזור ייחודי המזוהה בשם "המונוקלינה של העוג'ה" (או "מדבר בנימין").
מאחר שישנו דמיון גאולוגי וטופוגרפי בין אזור זה למדבר שומרון, יש הרואים בוואדי עוג'ה את גבולו של מדבר שומרון, אך כאמור, ניתן גם לראות בו אזור נפרד.
מדבר שומרון הוא מדבר צל גשם.
כלומר, מיקומו הגאוגרפי אינו הסיבה לצחיחותו, אלא מיעוט המשקעים בו הוא תוצאה של נסיבות גאוגרפיות.
העננים העולים מהים התיכון במערב נחסמים על ידי הרכסים הגבוהים באזור במת ההר המרכזית החוצה את שומרון.
בשל כך, רק מעט משקעים מגיעים מזרחה, למדבר שומרון.
המסלע בשומרון מגוון, אך מורכב בעיקר מסלע גיר קשה, בשל היותו חלק מקמרי רמאללה ותרצה.
מבחינה זו שונה מדבר שומרון באופן מובהק ממדבר יהודה, שכן האחרון מורכב ברובו מסלע קירטון רך, המאפיין את הקער שבו שוכן רוב מדבר יהודה.
המסלע הגירני במדבר השומרון יוצר נוף קשה ומצוקי, בניגוד לנוף הרך של מדבר יהודה.
אך באזור קער סרטבא, בו המסלע מורכב מסלע קירטון רך, ניתן להבחין בבירור כיצד משתנים פני הקרקע מנוף מצוקי לגבעות עגלגלות, האופייניות למדבר יהודה.
קו המשקעים בחלקו המזרחי של מדבר שומרון דומה לזה שבמדבר יהודה: כ-200 עד 300 מ"מ גשם בשנה.
בחלקו המערבי נע קו המשקעים בין 300 ל-400 מ"מ בשנה.
צמחיית מדבר שומרון אופיינית גם למדבר יהודה, וכוללת בני שיח דוגמת רותם, אשל, מלוח, לענת המדבר וכדומה.
עם זאת, בחלקו המערבי של מדבר שומרון ניתן להבחין בצמחייה ים תיכונית, כמו חבורת אלון-אלה (בעיקר אלת המסטיק וחרובים).
בחלקו הצפוני של מדבר שומרון, באזור החפיפה עם מורדות הגלבוע, נוצר אזור בעל ייחוד בוטני, ובו מפגש נדיר של חברת צומח מגוונת ולעיתים אנדמית, כמו גם מגוון של בעלי חיים היכולים להיפגש רק באזור זה.
מדברידג' הוא ארגון אירופי הפועל לחיזוק הדו-שיח וההבנה ההדדית בין מדינות אירופה והמזרח התיכון.
מטרתו היא לאפשר לפוליטיקאים ומנהיגי דעת קהל אירופאים אשר מעוניינים לקבל מידע אודות המזרח התיכון, או לתמוך במאמצי השלום בין ישראל ומדינות ערב, גישה למידע הישיר, המקיף והאובייקטיבי ביותר.
הארגון נוסד בשנת 2003 על ידי פוליטיקאים אירופאים המשתייכים לזרמים שונים, בין היתר וילי דה קלר (Willy De Clercq), מרקו פנלה (Marco Pannella), אנה פלאסיו, פרנסואה לאוטאר (Francois Leotard), ופרנסואה זימריי (Francois Zimeray).
מאז שנוסד בשנת 2003, יזם הארגון כתריסר אירועים בינלאומיים: הרצאות, תערוכות, וביקורים של חברי פרלמנט ומובילי דעת קהל אירופאים במזרח התיכון.
מדברידג' מארגן באופן קבוע ביקורים של פוליטיקאים אירופאים במזרח התיכון.
עד כה נטלו בהם חלק כ-500 חברי פרלמנט משלושים ארצות.
הדיפלומט הישראלי יגאל פלמור טען כי הארגון ליווה את המשלחת הפרלמנטרית הגדולה ביותר אשר ביקרה אי פעם במזרח התיכון בשנת 2003
במשלחת זו השתתפו כ-160 חברי פרלמנט מ-28 ארצות אירופאיות.
בינואר 2008, ביקרה במזרח התיכון משלחת גדולה נוספת, של 60 חברי פרלמנט מ-21 ארצות.
בנוסף למשלחות פוליטיות, ארגן מדברידג' גם ביקורים של מובילי דעת קהל אירופאים.
ביוני 2007 יזם הארגון ביקור של סופרים צרפתים יחד עם עיתון "לה מונד".
מדברידג' ארגן מספר הרצאות בהן השתתפו בין היתר אהוד ברק, אדית קרסון, אנטואן ספר ואלכסנדר אדלר.
מדברידג' ארגן גם תערוכות, בין היתר בסנאט הצרפתי.
בשנת 2005, יחד עם ארגון "הום דה פרול" , ארגן מדברידג' את קונגרס "רבנים ואימאמים למען השלום" הראשון, בו השתתפו כמאה רבנים ואימאמים מכל העולם, בחסות מוחמד השישי, מלך מרוקו, ואלברט השני, מלך בלגיה.
בשנת 2006 ו-2008 אורגנו מפגשים נוספים.
מדבר שוּר הוא ספר "דרושים" בענייני פרשת השבוע והמועדים שנכתב על ידי הרב אברהם יצחק הכהן קוק.
הספר, הכולל דרשות מהשנים תרנ"ד-תרנ"ו, נכתב בשנים בהן שימש הרב קוק כרבה של העיירה זוימל בליטא, והוכן לצאת לאור בסיוון תרנ"ט (1899), בעת שכיהן כרב העיר בויסק בלטביה.
כתב היד של הספר נגנב מידי הראי"ה בשנות ה-20 והרב הנחה שלא לנסות לאתרו באמצעות פרסום הגנבה ברבים.
הוא הוחזר בשנת ה'תשכ"ב בידי אלמוני לעורך הדין הירושלמי אלכסנדר אמדור, בנו של ירחמיאל אמדורסקי הלה העבירו לידי הרצי"ה.
מסיבות שונות הספר לא יצא לאור עד שנת תשנ"ט בהוצאת מכון הרצי"ה.
שלוש מהדורות של הקובץ דרשות הראי"ה לימים נוראים (שנות תשנ"ב-ג-ד) קדמו לו.
הספר מורכב משלושים ושמונה דרשות שונות, בענייני פרשת השבוע והמועדים, מלבד דרוש אחד שעוסק בהספד לרב יצחק אלחנן שנפטר באותם ימים.
בהקדמה לספר מסביר הרב קוק: "ידע (הקורא) נאמנה כי זולת ביאורי המאמרים מחז"ל ופרושי המקראות, עצם הדברים המה בעז"ה מושכלים וערוכים במועצות ודעת".
כסיבה לכתיבת הספר, מדגיש המחבר כי אף על פי שהתעסק מעט במקצוע הדרוש, הוא רואה בדרכו דרך חדשה, שברוב ספרי הדרוש לא נמצאת.
הספר יצא לאור בהוצאת מכון הרצי"ה בעריכת הרב מיכאל הרשקוביץ והרב דוד לנדאו.
בסוף הספר מובא מפתח מקורות הכולל תנ"ך ומפרשיו, תרגומים, תלמוד בבלי וירושלמי, מדרשים, ספרי הלכה וספרי אמונה רבים.
מִדְבַּר שׁוּר הוא מקום בנדודי בני ישראל ממצרים לארץ המובטחת: .
בנוסף - שמו של הספר רומז על שם המחבר: שׁוּר פירושו הַבֵּט, וזה גם פירוש המילה קוּק ביידיש.
מדגסקר 3: מקרקסים את אירופה הוא סרט קומי אמריקאי בהנפשה ממוחשבת של דרימוורקס הנפשה מ-2012. הסרט בוים על ידי אריק דארנל, טום מק'גארט וקונרד ורנון; תסריטו נכתב על ידי אריק דארנל ונח בומבאץ'; והופק על ידי מיירלי סוריה ומארק סוויפט.
עלילת הסרט עוקבת אחר מעלילות אלכס, מרטי, מלמן וגלוריה לאחר הצטרפותם לקרקס כדי לחזור לגן החיות שלהם שבניו יורק.
את אלכס, מרטי, מלמן וגלוריה מדבבים בן סטילר, כריס רוק, דייוויד שווימר וג'יידה פינקט סמית' בהתאמה, ולצידם מדבבים סשה ברון כהן, סדריק אנטוניו קיילים, אנדי ריכטר, טום מקגראת', ג'סיקה צ'סטיין, בריאן קראנסטון, מרטין שורט ופרנסס מקדורמנד.
הסרט היה להצלחה קופתית גדולה עם הכנסות של $746,921,274 (הכנסות גבוהות יותר משני הסרטים הקודמים לו), בנוסף לכך הוא דורג כסרט השמיני ברווחיותו בשנת 2012 וכן הרווחי ביותר בישראל בשנת 2012; הסרט היה גם להצלחה ביקורתית גדולה.
אלכס האריה, מרטי הזברה, גלוריה ההיפופוטמית ומלמן הג'ירף נחושים לחזור לניו יורק אחרי שברחו לאפריקה.
הם מגיעים למונטה קרלו בעקבות הפינגווינים, שם הם מנסים לברוח מפני פקדת בעלי החיים, קפטן שנטל דובואה (שנרגשת לצוד את בעלי החיים ובעיקר את האריה מלך החיות), ולכן מצטרפים לקרקס נודד הנקרא "קרקס סרגוסה".
הפינגווינים והקופים קונים את הקרקס.
בטיול סביב רחבי ערים באירופה הם מסיימים בלונדון, שם אלכס, מרטי, גלוריה ומלמן עוזרים לוויטאלי הטיגריס, ג'יה היגוארית וסטפנו אריה הים, לגלות את כישרונותיהם ולהציג הופעה.
ההופעה שלהם ברומא הייתה כישלון, אך ההופעה שלהם בלונדון הייתה הצלחה גדולה והם זכו למופע ברחבי ארצות הברית.
אלכס, מרטי, גלוריה ומלמן נפרדים מחיות הקרקס כי מתברר שהם באו מגן החיות, וחוזרים לגן החיות בניו יורק.
אלכס מבין שהקרקס הוא ביתם.
דובואה וצוותה לוכדים וכולאים אותם בכלובי גן החיות.
דובואה מנסה לירות סם מוות באלכס, וחיות הקרקס מצילות אותו.
חיות הקרקס עוזרות לאלכס, גלוריה, מלמן ומרטי להיאבק בדובואה.
לאחר הקרב עם דובואה, אלכס מבצע תרגיל טרפז אמריקנו וחיות הקרקס לא מאמינות שהתרגיל אכן אמיתי.
אלכס, מרטי, גלוריה ומלמן מחליטים להצטרף לקרקס מחדש ושולחים את דובואה ואנשיה למדגסקר.
דמות תיאור הדמות מדבב/ת בגרסה המקורית מדבב/ת בגרסה העברית אלכס האריה אריה שגדל בגן-החיות של סנטרל-פארק בניו-יורק וחי את חייו כמלך.
בסרט זה מנסה לברוח משנטל דובואה, שוטרת צרפתייה שמנסה לצוד אותו ולערוף את ראשו בן סטילר אסף פריינטא מרטי הזברה זברה זכר אשר חי בגן-החיות.
למרטי היה חלום לעזוב את גן החיות ולצאת לטבע.
בגללו הגיעה החבורה לבסוף למדגסקר כריס רוק עידו מוסרי גלוריה ההיפופוטמית היפופטמית שנולדה וגדלה בגן החיות, חברותית ואנרגטית ג'יידה פינקט סמית' אורנה כץ מלמן הג'ירף ג'ירף היפוכונדר, מכור לתרופות.
בסרט זה מתגלה כי יש לו פחד גבהים דייוויד שווימר אלון נוימן קפטן שנטל דובואה שוטרת צרפתייה וחסרת כל מעצורים מהמחלקה הווטרינרית של מונקו אשר מעוניינת לערוף את ראשן של חיות ולתלות אותם על הקיר שלה, אך הכי מעוניינת לערוף ראש של אריה.
בעזרת האומץ והשיטות שלה שנטל רודפת אחרי החיות כל הדרך עד לניו יורק, וכמעט מצליחה להרעיל את אלכס אך חיות הקרקס מצילות אותו וסקיפר שולח את שנטל וארבעת עוזריה למדגסקר.
פרנסס מקדורמנד אודליה מורה-מטלון ויטאלי הטיגריס טיגריס זעפן בעל מבטא רוסי.
בגלל טריק שלו שנכשל הוא כבר לא רוצה יותר להופיע והקרקס המופלא הפך לכישלון.
אולם בזכות תמיכה של אלכס הוא החזיר את הקרקס לימי הזוהר בריאן קראנסטון אוהד שחר ג'יה היגואר יגוארית יפה.
במהלך הסרט מתאהבת באלכס ג'סיקה צ'סטיין עדי ארד סטפנו אריה הים אריה ים די טיפש.
מדבר במבטא איטלקי מרטין שורט שמחה ברבירו המלך ג'וליאן השלושה-עשר למור זנב-טבעת ומלכם של הלמורים.
בסרט זה מתאהב בסוניה, דובה שתקנית ומצחינה מרוב דגים, ואף גונב בשבילה את טבעת האפיפיור.
סשה ברון כהן חיים זנאתי מוריס האיי איי איי איי שחור ועוזרו של המלך ג'וליאן סדריק הבדרן מיכה אוזין סליאן מורט הלמור עכברי למור עכברי.
עוזרו של המלך ג'וליאן שגם מציק לו ונוגע ברגלו כל הזמן.
בורח עם הפינגווינים למונטה קרלו למסע הימורים חסר קול חסר קול
ב-2008 אישר מנכ"ל ג'פרי קצנברג, מנכ"ל דרימוורקס אנימציות, שיהיה המשך נוסף ל"מדגסקר" ו"מדגסקר 2: הבריחה לאפריקה".
קצנברג הצהיר כי "יש עוד פרק אחד לפחות.
אנחנו בסופו של דבר רוצים לראות את הדמויות חוזרות לניו יורק".
בינואר 2009 אישר קצנברג כי סרט שלישי בסדרה יצא בקיץ 2012.
את פסקול הסרט הלחין וכתב הנס צימר, שהלחין את המוזיקה לסרטי מדגסקר הקודמים.
בנוסף לפסקול הסרט, קייטי פרי כתבה והלחינה ביחד עם הנס צימר את השיר המקורי שלה שנקרא Firework שמושמע בסוף הסרט.
מדברון או מִדְבְּרוֹנִית (שם מדעי: Scotocerca inquieta) הוא ציפור שיר קטנה ממשפחת הסבכיים שאורך גופה 10–11 סנטימטר.
המדברון חי במקומות יבשים וחוליים עם צמחיית קרקע צפופה (גריגה) או במדבריות למחצה.
ישנם כמה חוקרים המשייכים אותו למשפחה עצמאית (Scotocercidae).
מחקרים מולקולריים מראים כי המדברון קרוב משפחה של משפחת הצטיים Cettiidae, בניגוד להנחה המסורתית שהציבה אותו במשפחת התפריים Cisticolidae.
המיקום ב-Cisticolidae נבע מהשוואה חיצונית ומיקום גאוגרפי בלבד, בעוד ניתוחי DNA עדכניים מדגישים כי רבות מהקבוצות המסורתיות של ציפורי שיר אינן מייצגות יחידות טקסונומיות אמיתיות.
בנוסף, תכונות מורפולוגיות של המדברון — כולל מבנה הזנב, זקיקי הפנים ומבנה כפות הרגליים — תואמות במידה רבה יותר את הצטיים מאשר את התפריים.
שם המין המדעי Scotocerca inquieta מורכב מהמילים היווניות "skotos" (חושך) ו-"kerkos" (זנב), שמתייחס לזנב הזקור של הציפור.
המילה inquieta בלטינית משמעותה "חסר מנוחה" ומתארת את תנועותיה המתמידות של הציפור.
ציפור קטנה עם ניצוי מעובה שצבעו אפרפר-חום.
הזנב זקור ומקפץ פעמים רבות בעת תנועת הציפור.
על הראש והגב יש פסים שחורים קלים שבקושי נראים ממרחק.
הרגליים ארוכות יחסית לגוף ומכיוון שהן מקופלות מעט לאחור נראות כאילו הן יוצאות מאחורי הגוף.
המדברון נפוץ במדבר סהרה, חצי האי ערב, הלבנט, עיראק, איראן, פקיסטן ומרכז אסיה.
תוארו כ-9 תת-מינים, אשר כולם יציבים.
התת-מין המקנן בישראל הוא S.i.
inquieta, הנפוץ בין ישראל למזרח מצרים וצפון חצי האי ערב.
המדברון חי בואדיות מדבריים, בנאות מדבר ובמדרונות סלעיים מכוסים שיחים דלילים.
בסיני הוא מעפיל עד רום 1000 מ'.
inquieta הנפוץ בישראל הוא חלק מקבוצה של כ-9 תת-מינים המפוזרים באזורים שונים במרכז אסיה ובחצי האי ערב.
תת-מינים אלו מציגים לעיתים הבדלים קלים במראה ובהתנהגות, אך כולם יציבים מבחינה טקסונומית.
במקומות מסוימים תפוצת המדברון הצטמצמה עקב שינויי אקלים והרס בתי גידול, אך המין בכללותו מוגדר כיום כמין בעל מצב שימור "ללא חשש".
בישראל נפוץ למדי באזורי הנגב וכן באזור מדבר יהודה.
מזדמן לעיתים לאזור אילת ויהודה ולעיתים נדירות אף נצפה בשומרון.
נמצא בארץ בעיקר בזמן האביב ולעיתים אף בחורף.
המדברון הוא ציפור טריטוריאלית - הוא מנתר משיח לשיח על פני הקרקע או במעוף נמוך, ומשמיע קולות צקצוק.
הוא ניזון מחרקים קטנים וזרעים.
תזונתו של המדברון כוללת בעיקר חרקים קטנים כגון חיפושיות, צרצרים ונמלים, וכן זרעים עונתיים של צמחי מדבר.
בעונות מסוימות, במיוחד בתקופת החורף, הוא עשוי להסתמך יותר על זרעים כאשר החרקים נדירים.
שני בני הזוג בונים את הקן בין ענפי שיחים נמוכים - הקן דמוי ביצה עם פתח צדי.
בנוי ענפים דקים, גבעולים, ומרופד בצמר, נוצות ושערות.
ראשית הקינון היא בין סוף ינואר לתחילת מרץ.
בתטולה 4 ל-6 ביצים בצבע קרם וכתמים בצבע חום-אדמדם.
שני ההורים משתתפים בהאכלת הגוזלים.
המדברון המקנן ביהודה ושומרון הוא אחד הפונדקאים העיקריים של הקוקייה האירופית בישראל.
לפני תחילת הקינון הזכר מבצע טקסי חיזור הכוללים שירה מוגברת והצגת הזנב הזקור.
המדברון מקנן בדרך כלל עונה אחת בשנה, אם כי במקרים נדירים ייתכנו קינונים חוזרים.
הגוזלים גדלים במהירות, ומתחילים לעוף לאחר כ-14–16 ימים מהפקעת הביצים.
המדברון משמיע קולות "צקצוק" חדים וקצרים, וכן שירה דמוית צלילים מתפתלים, המשמשת בעיקר לציון טריטוריה ולתקשורת בין בני הזוג.
הזכרים בולטים בשירתם בזמן עונת הרבייה.
הקולות משמשים גם כאזהרה מפני טורפים.
המדברון פעיל בעיקר במשך היום, בעיקר בשעות הבוקר והערב.
תנועות הזנב הזקורות הן בולטות ומאפיינות אותו, והן מתרחשות בזמן הליכה או דילוג על פני הקרקע.
המדברון נוטה לשהות באותה טריטוריה לאורך כל עונת הרבייה ולעיתים אף כל השנה.
המדברון ממלא תפקיד חשוב במערכת האקולוגית כטורף חרקים, בכך שהוא מסייע בשליטה על אוכלוסיות חרקים במקומות היבשים שבהם הוא חי.
בנוסף, הוא תורם להפצת זרעים של צמחי מדבר דרך מעברו בין מקומות קינון ומזון.
המדברון עלול להוות טרף לטורפים קטנים כמו נשרים, עיטים, נצים וזאבים קטנים.
כמו כן, פעילות האדם והרס בתי גידול טבעיים מהווים איומים משמעותיים על אוכלוסיות המדברון באזורים מסוימים.
כדי להגן על עצמו הוא מסתתר במהירות בתוך הצמחייה הצפופה ומקפיץ את זנבו לעיתים קרובות, ככל הנראה כאות אזהרה או להסחת דעת הטורפים.
<big>מדגסקר סרטי הזיכיון מדגסקרמדגסקר 2מדגסקר 3: מקרקסים את אירופההפינגווינים ממדגסקר סדרות הזיכיון הפינגווינים ממדגסקרג'וליאן המלךמדגסקר: קטן ופראי חברת הפקה אולפני ההנפשה של דרימוורקסהקרנת בכורה2005-2022 במאים אריק דארנלטום מק'גארטניק פיליפי הכנסות הזיכיון $2,084,371,095
מדגסקר הוא זיכיון בידור אמריקאי של אולפני ההנפשה של דרימוורקס.
הזיכיון כולל בו ארבעה סרטים באורך מלא, 2 סדרות טלוויזיה ושלושה סרטים קצרים.
הזיכיון נחשב למוצלח, הכנסותיו ברחבי העולם כולו מסתכמות ב-$2,084,371,095, מה שהופך אותו לזיכיון האנימציה השלישי ברווחיותו בהיסטוריה (אחרי הסרטים "שרק" ו"עידן הקרח").
בנוסף, הופקו גם סדרות טלוויזיה המבוססות על הזיכיון, ביניהן "הפינגווינים ממדגסקר" (2008), "ג'וליאן המלך" (2014), ו"מדגסקר: קטן ופראי" (2020).
הוא וחבריו הטובים מרטי הזברה, מלמן הג'ירף, וגלוריה ההיפופוטמית נחשבים למנהיגי גן החיות שמתעורר לחיים בלילה, כשהפארק נסגר למבקרים.
חברי ארגונים למען זכויות בעלי החיים מחליטים לשחרר אותם לחופשי ולשלוח אותם לג'ונגל, וכך מוצאת החבורה את עצמה באוניה השטה היישר אל הג'ונגל שבאפריקה.
הסרט מתחיל באפריקה, בה אלכס, שהוא עדיין גור אריות משחק עם אביו זובא בסוואנה.
המטוס מצליח לטוס במשך פרק זמן קצר מהמתוכנן, עד להתרסקותו במקום הפראי ביותר מבחינת חבורת הטסים: ערבות אפריקה.
נוסף על כך, אלכס מוצא את אביו ואת אימו.
עד שהפינגווינים מסיימים לתקן את המטוס, החיות עוברות מסע ארוך ומרגש.
מדגסקר 3: מקרקסים את אירופה
אלכס האריה, מרטי הזברה, גלוריה ההיפו ומלמן הג'ירף נחושים לחזור לניו יורק אחרי שברחו לאפריקה.
הם מגיעים למונטה קרלו בעקבות הפינגווינים, שם הם מנסים לברוח מפני פקדת בעלי החיים, קפטן שנטל דובואה, ולכן מצטרפים לקרקס נודד הנקרא "קרקס סרגוסה".
דובואה מנסה לירות סם מוות באלכס, וחיות הקרקס מצילת אותו.
במרץ 2011 נודע כי דמויות הפינגווינים ייזכו לסרט משלהם, ובהמשך נודע כי הוא יבויים על ידי סימון ג.
ביולי 2012, כחלק מכנס קומיק-קון, הוכרז כי הסרט ייצא במהלך 2015, ובספטמבר של אותה שנה הוכרז באופן רשמי כי הסרט ייצא ב-27 במרץ 2015. ב-20 במאי 2014 הוקדם תאריך יציאת הסרט מ-27 במרץ 2015 ל-26 בנובמבר 2014.
הסרט עוסק בפינגווינים ריקו, פרייבט, קובלסקי וסקיפר, אשר היו דמיות משניות בסרטי מדגסקר.
בדצמבר 2010, אמר ג'פרי קצנברג, מנכ"ל אולפני ההנפשה של דרימוורקס, כי ישנו סיכוי שיהיה סרט רביעי בזיכיון.
ביוני 2012, אמר אן גלוב, ראש מחלקת שיווק סרטי אולפני ההנפשה בעולם, כי "זה מוקדם מדי לדבר על זה.
לא דיברנו על זה הרבה".
ב-12 ביוני 2014, נודע כי הסרט צפוי לצאת ב-18 במאי 2018. ב-22 בינואר 2015 נחשף כי הסרט לא יצא ב-2018, בשל המעבר של דרימוורקס למתכונת של הוצאת שני סרטים בשנה בלבד, ולא ידוע אם הסרט נדחה או בוטל.
באופן כללי, זכו סרטי הזיכיון לביקורות מעורבות מצד מבקרים.
באתר Rotten Tomatoes, קיבל "מדגסקר" ציון של 55% המבוסס על כ-185 חוות דעת, "מדגסקר 2" קיבל ציון של 64% המבוסס על כ-150 חוות דעת, "מדגסקר 3: מקרקסים את אירופה" קיבל ציון של 79% המבוסס על כ-130 חוות דעת, ו"הפינגווינים ממדגסקר" קיבל ציון של 73% המבוסס על כ-90 חוות דעת.
באתר Metacritic, קיבל "מדגסקר" ציון של 57% המבוסס על כ-35 חוות דעת, "מדגסקר 2" קיבל ציון של 61% המבוסס על כ-25 חוות דעת, "מדגסקר 3: מקרקסים את אירופה" קיבל ציון של 60% המבוסס על כ-25 חוות דעת, ו"הפינגווינים ממדגסקר" קיבל ציון של 53% המבוסס על כ-30 חוות דעת.
סרט Rotten Tomatoes Metacritic מדגסקר 55% 57% מדגסקר 2 64% 61% מדגסקר 3: מקרקסים את אירופה 79% 60% הפינגווינים ממדגסקר 73% 53%
סדרת טלוויזיה המבוססת על דמויות הפינגווינים ומשודרת בערוץ ניקלודיאון.
הסדרה עוקבת אחרי ארבעה פינגווינים: סקיפר (מנהיג הקבוצה), קובלסקי (החכם), ריקו (המטורף) ופרייבט (הצעיר).
הסדרה מתרחשת באותו גן החיות מהסרט הראשון, אך עם מעט שינויים.
הסדרה כוללת גם דמות חדשה, מרלין, לוטרה המדובבת על ידי ניקול סאליבן.
המדובבים בגרסה העברית הם: רובי מוסקוביץ' (סקיפר), גלעד קלטר (קובלבסקי), ליאור זוהר זרחין (פרייבט), אסף קורמן (ריקו) וחיים זנאתי (ג'וליאן).
"ג'וליאן המלך!" מתרחשת במדגסקר לפני הסרט הראשון, ועוקבת אחר ג'וליאן כמלך הלמורים.
הסדרה שודרה בנטפליקס החל מה-19 בדצמבר 2014. ב-16 בפברואר 2016 שודרה הסדרה לראשונה בישראל בערוץ הילדים.
מדגסקר - משחק וידאו זה היה עיבוד של הסרט הראשון, שיצא ב-2005 על ידי צעצועים לבוב על פלייסטיישן 2 ו-Xbox
מדגסקר: מבצע הפינגווין - הופץ ב-2006 עבור Game Boy Advance על ידי Activision.
מדגסקר משוגע - הופץ ב-27 באוקטובר 2009 עבור Wii, פלייסטיישן 3 ו-Xbox 360.
הפינגווינים ממדגסקר - הופץ בנובמבר 2010.
המשחק כולל 14 דמויות שונות מארבעת סרטים שונים (מדגסקר, שרק, מפלצות נגד חייזרים, והדרקון הראשון שלי).
מדגסקר 3: מקרקסים את אירופה - הופץ ב-5 ביוני 2012 עבור Nintendo Wii, Nintendo 3DS, נינטנדו DS, Xbox 360 ופלייסטיישן 3.
מדגסקר: הצטרפות הקרקס - משחק וידאו נייד.
יצא ב-4 ביוני 2012, עבור אייפון ואייפד.
מדגסקר באינטרנט - עולם מקוון וירטואלי בתוך היקום.
מדגסקר גיל הרך - משחק למידה נייד, הופץ ב-4 באוקטובר 2012, ל-iOS ואנדרואיד.
מ-2011 ישנם מופעים חיים אשר עוסקים בעלילת הזיכיון.
בסטטיסטיקה, מדגם מקרי פשוט הוא תת-קבוצה של פרטים (מדגם) הנבחרים מקבוצה גדולה יותר (אוכלוסייה).
כל פרט נבחר באקראי לגמרי, כך שיש לו סיכוי שווה להיבחר בכל שלב של תהליך הדגימה, וכל תת-קבוצה של k פרטים היא בעלת סיכוי שווה להיבחר כמו כל תת-קבוצה אחרת מגודל k.
תהליך זה נקרא בחירה מקרית פשוטה, ואין לבלבל אותו עם בחירה מקרית שיטתית.
בחירה מקרית פשוטה היא שיטת סיקור חסרת הטיה.
בחירת מדגם מקרי פשוט היא שיטה בסיסית בבחירת מדגם, שכן היא יכולה לשמש כמרכיב בשיטות בחירה מורכבות יותר.
העיקרון של בחירת מדגם מקרי פשוט הוא שלכל פרט באוכלוסייה יש סיכוי שווה להיבחר.
למשל, נניח ש-N סטודנטים רוצים לקבל כרטיס למשחק כדורסל, אך יש רק X<N כרטיסים פנויים, אז הם מחליטים על שיטה הוגנת להחליט מי יקבל כרטיס.
כל סטודנט מקבל מספר בטווח מאפס עד N-1, ואז מייצרים מספרים באקראי, או באמצעים אלקטרוניים או מטבלה של מספרים אקראיים.
מכל מספר שמחוץ לטווח אפס עד N-1 מתעלמים, וכן מתעלמים ממספרים שכבר הוגרלו.
X המספרים הראשונים שייבחרו ייצגו את הסטודנטים שיקבלו כרטיסים.
באוכלוסיות קטנות ולעיתים גם באוכלוסיות גדולות, מדגם מקרי פשוט הוא מדגם ללא החזרה, קרי, לא ניתן לבחור פרט מהאוכלוסייה יותר מפעם אחת.
אף על פי שניתן לבחרה מדגם מקרי פשוט עם החזרה, זהו דבר פחות נפוץ ולרוב יתואר באופן מפורש שמדגם מקרי פשוט נעשה עם החזרה.
באוכלוסיות גדולות אין הבדל ממשי בין מדגם עם החזרה למדגם ללא החזרה, שכן הסיכוי לבחירה של פרט ספציפי מתוך האוכלוסייה הוא מאוד קטן ולכן הסיכוי לבחור פרט מסוים יותר מפעם אחת הוא גם כן מאוד קטן.
קיומו של מדגם חסר הטיה של פרטים הוא חשוב, שכן אם בוחרים מדגם מספר פעמים, המדגם הממוצע ייצג באופן יחסית מדויק את האוכלוסייה שממנה נבחר.
עם זאת, אין שום הבטחה שמדגם בודד ייצג בצורה טובה את האוכלוסייה.
מדגם מקרי פשוט מאפשר להסיק מסקנות על כלל האוכלוסייה בהתבסס על המדגם.
מִדְבָּרִית פַּסִּים (שם מדעי: Mesalina olivieri) היא מין של לטאה קטנה מהסוג מדברית.
היא דומה בצורתה ובצבעיה למדברית העינונית.
היא מגיעה לאורך של 18 ס"מ עם אורך זנב של עד 12 ס"מ.
משקלה מגיע לרוב עד 4 גרם.
הצבע הבסיסי אפרפר, ירקרק זיתני או בז' צהבהב, על הגב נמשכים פסי אורך חומים או צהבהבים, ומכאן שמה.
הפסים של הצעירים ברורים וצבעם חום וצהוב לסירוגין.
הפסים של הבוגרים מובהקים פחות ולעיתים מטושטשים.
תפוצתה מוגבלת לצפון אפריקה, לסיני ולישראל.
היא מאכלסת קרקעות קלות וחולות עצורים ומכוסי צומח, וכן מישורי טרשים.
בארץ היא שוכנת בין חולות החוף דרומית ליפו, בנגב ובערבה.
בכמה אזורים היא חולקת את תפוצתה עם המדברית העינונית.
באזורי המפגש והחפיפה שבין שני המינים של המדברית נמצאת מדברית הפסים בערוצי הלס שבין הגבעות, והמדברית העינונית על הגבעות הטרשיות.
הצעירים בוקעים אחרי 5-7 שבועות ואורכם 5 סנטימטרים.
אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 113-114
מדג'ידיה (ברומנית: Medgidia) היא עיר נמל על תעלת דנובה–הים השחור בחבל דוברוג'ה, רומניה.
היישוב נוסד ב-1848, כאשר השולטן אבדילמג'יט הראשון הושיב במקום, שהיה יריד דגנים, טטרים יוצאי חצי האי קרים - שם היישוב נגזר משמו של השולטן, לפי דרך הביטוי שלו ברומנית.
ב-1878 החבל עבר לשלטון רומני לאחר קונגרס ברלין.
ב-17 בפברואר 1968 הוענק ליישוב מעמד של עיר.
מדג'ידיה נמצאת במרחק של 41 קילומטרים מקונסטנצה, אליה היא מחוברת בכביש, במסילת ברזל וגם בדרך שיט, באמצעות תעלת דנובה–הים השחור.
מרבית תושבי המקום, יותר מ-72% הם נוצרים אורתודוקסים ורק כ-17% מוסלמים (טטרים וטורקים).
בעיר יש מסגד וכנסייה מהמאה ה-19.
מדגם תועלת הוא קטגוריה בקניין רוחני שנועד להגן על המצאות.
בדין הישראלי אין קטגוריה מוכרת כזו, והמסגרת המשפטית לבחינת המצאות היא של דיני הפטנטים.
זכות זאת ניתן לקבל במספר מדינות, והיא מוסדרת בחוק, כפי שמתואר להלן.
מדגם תועלת דומה מאוד לפטנט, אך תקופת תוקף ההגנה שלו קצר יותר, בדרך כלל בין 6 ל-10 שנים, ודרישות למדגם תועלת פחות נוקשות.
ניתן לתאר מדגם תועלת כפטנט סוג ב'.